**Obavještenje o realizaciji akreditovanog programa obuke**

„Psiho-socijalni pristup u radu sa starijima, postupci i reagovanja u kriznim situacijama“

Poštovani/e,

Obavještavamo vas da Zavod za socijalnu i dječju zaštitu 17 februara 2025 godine organizuje realizaciju akreditovanog programa obuke „Psiho-socijalni pristup u radu sa starijima, postupci i reagovanja u kriznim situacijama“.

Obuka će se održati u prostorijama Zavoda za socijalnu i dječju zaštitu i namijenjena je stručnim radnicima u sistemu socijalne i dječje zaštite. Program obuke je namijenjen i osobama koje nemaju radno iskustvo, a u procesu su sticanja licence za rad u socijalnoj i dječjoj zaštiti. Krajnji korisnici su starije osobe kojima je potrebna pomoć, podrška i njega a korisnici su usluga Centara za socijalni rad, vaninstitucionalne i institucionalne zaštite starijih.

Opšti cilj programa obuke „Psiho-socijalni pristup u radu sa starijima, postupci i reagovanja u kriznim situacijama“ jeste unapređenje znanja, vjestina i kompetencija stručnih radnika, koje se odnose na psiho-socijalni pristup u radu koji je u uskoj vezi sa kvalitetom života starije osobe.

Program obuke traje 8 sati i realizuje se u toku jednog dana a realizator obuke je Biljana Cimbaljević, diplomirana psihološkinja Doma starih „Grabovac“ Risan.

Obuka se organizuje za najviše 20 učesnika.

Pozivamo sve zainteresovane da prijave za učešće pošalju na mail crnagorazavod@gmail.com

Prijava za učešće na obuci treba da sadrži: ime I prezime, grad iz kojeg osoba dolazi, stručnu spremu, naziv ustanove/organizacije u kojoj je osoba zaposlena, poziciju na kojoj je osoba angažovana/zaposlena i kontakt telefon.